**የጥናት መምሪያ**

**መጽሐፍ ቅዱሳዊ መሠረቶች**

**ሞጁል አምስት - የዮሐንስ ወንጌል**

መመሪዎች፡ እያንዳንዱ የጥናት መምሪያ በእያንዳንዱ ሞጁል ውስጥ ከሚሸፈኑት ዋና ዋና ጎራዎች ጋር በሚጣጣሙ የጊዜ መለያዎች ተከፋፍሎዋል፡፡ ክፍሎቹም ሁለት ዋና ዋና ምድቦችን ይዘዋል፡፡ **ማስታወሻ ለመያዝ የሚያስችሉ** **ውቅረ-ነገሮች** እና **የክለሳ ጥያቄዎች**፡፡ በቪዲዮ የሚቀርቡትን ትምህርቶች በማድመጥ ተገቢ **ማስታወሻዎችን ለመያዝ ያስችላችሁ ዘንድ አስተዋጽዖዎችን ተጠቀሙ**፣ በሞጁሉ ላይ ለሚቀርብላችሁ ፈተና ዝግጅት የሚጠቅሟችሁን **የክለሳ ጥያቄዎች** ምላሽ ስጡባቸው፡፡ የማጥኛ ጽሑፎቹን በተሻለ መንገድ ለመጠቀም የሚያስችሏችሁን የተሻሉ መረጃዎች ለማግኘት ያስችላችሁ ንድፍ፣ የተማሪዎቹን የመምሪያ ማኑዋል መለስ ብላችሁ ቃኙ፡፡ በተጨማሪም፣ የጥናት መምሪያዎቹ በኮርሱ ላይ ለሚጠብቃችሁ ፈተና በምታደርጉት ዝግጅት የጎላ አስተዋጽዖ ስለሚኖራቸው በአግባቡ ቅጂ እያስቀራችሁ ሂዱ፡፡

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ከ 0:00 – 35:06 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

መግቢያ

I. ዳራ

 ሀ. ጸሐፊ

 1. ትውፊታዊው አመለካከት

 2. የግል ታሪክ

 ለ. ወቅት

 1. አድራሻ

 2. ተደራሲያን

 3. ዘመን

 4. ዓላማ

**የክለሳ ጥያቄዎች**

1. የዮሐንስ ወንጌል ጸሐፊ የጻፋቸው ሌሎች የአዲስ ኪዳን መጻሕፍት እነማን ናቸው?

2. የአራተኛውን ወንጌል ጸሐፊ ማንነት አስመልክቶ በየታሪክ ዘመናቱ ተይዞ የነበረውን አጠቃላይ አቋም አብራሩ።

3. የአራተኛው ወንጌል ጸሐፊ ዮሐንስ እንደሆን የምናረጋግጥበት ውጫዊ ማስረጃ ምንድን ነው? የአራተኛው ወንጌል ጸሐፊ ዮሐንስ እንደሆነ ስለ ጠቀሱ ጥንታዊ ጽሑፎች መረጃዎችን አቅርቡ።

4. የአራተኛው ወንጌል ጸሐፊ ዮሐንስ መሆኑን የምናረጋግጥበት ውስጣዊ ማስረጃ ምንድን ነው? መዝገበ ቃላቱን እና መሪ ሃሳቦቹን፣ ደግሞም ጸሐፊው የክርስቶስ ሕይወት የዐይን ምስክር እንደሆነ በትምህርቱ ውስጥ የቀረበውን ማስረጃ አብራሩ።

5. የአራተኛውን ወንጌል ጸሐፊ አስመልክቶ በቤተክርስቲያን ታሪክ ውስጥ (325ዓ.ም.) የተመዘገበው ደግሞም በኢዮሲበስ የተጠቀሰውን ሰው ስምና ሃሳቡን ጥቀሱ።

6. ስለ አራተኛው ወንጌል ጸሐፊ ስለ ዮሐንስ ቤተሰብ፣ ወሳኝ የሆኑ ቁለፍ መረጃዎችን አቅርቡ።

7. ስለ አራተኛው ወንጌል ጸሐፊ ስለ ዮሐንስ ሕይወት፣ ቁልፍ መረጃዎችን አቅርቡ።

8. ዮሐንስ ወንጌሉን ሲጽፍ የት ነበር?

9. ዮሐንስ ወንጌሉ እንዲደርሳቸው ዒላማ አድርጎ የጻፈላቸውን ተደራሲያን ማንነት ግለጹ።

10. የዮሐንስ ወንጌል ተቀናብሮበታል ተብሎ የሚገመተውን ወቅት ግለጹ፣ ደግሞም ለዚያ ዘመን የሚቀርቡትን ቁልፍ መከራከሪያዎችም ጥቀሱ።

11. የዮሐንስን ወንጌል በከፊል ስለ ያዘውና ስሞችንና ቀናትን ስላካተተው፣ ጥንታዊ ጽሑፍ ጥቂት መረጃዎችን አቅርቡ።

12. የዮሐንስ ወንጌል ዓላማ ምን ነበር?

13. ምሁራኑ ስለ ዮሐንስ ወንጌል ይዘት የተናገሩትን ጥቀሱ።

**ከ 35:06 – 1:20:55 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

II. አወቃቀርና ይዘት

 ሀ. መግቢያ (1:1-18)

 ለ. የኢየሱስ የአደባባይ አገልግሎት (1:19-12:50)

 1. ለአገልግሎት መዘጋጀት

 2. የመጀመሪያው ፋሲካ

 3. ስም ያልተሰጠው ጾም

 4. ሁለተኛው ፋሲካ

 5. የመገናኛው ድንኳን በዓል

 6. አሳልፎ የመስጠት በዓል

 7. ሦስተኛው ፋሲካ

 ሐ. የኢየሱስ የግል አገልግሎት (13:1-20:31)

 1. የመጨረሻው ፋሲካ

 2. ሞትና ትንሣኤ

 መ. ማጠቃለያ (21:1-25)

**የክለሳ ጥያቄዎች**

1. በዮሐንስ 1:10-14 የምናገኛቸው አራት ዋና ሃሳቦች ምን ምን ናቸው?

2. ትምህርቱ ለዮሐንስ ወንጌል የሰጣቸውን ዋና ክፍልፋዮች ጥቀሱ እና በዮሐንስ 1:10-14 ከሚገኙት መሪ ሃሳቦች ጋር አዛምዷቸው።

3. እንደ ዮሐንስ ወንጌ አገላለጽ፣ የኢየሱስ የመጀመሪያው ተዓምር ምን ነበር?

4. በዮሐንስ ወንጌል ውስጥ የተመዘገቡት ተዓምራት "ምልክቶች"? የተባሉት ለምንድን ነው?

5. በዮሐንስ ወንጌል ውስጥ ለኢየሱስ በተደጋጋሚ የተሰጡ ስሞች እነማን ናቸው? "ረቢ" ማለት ምን ማለት ነው?

6. ትምህርቱ ለድነት የሚያበቃ ወንጌል የሚለውን ያብራራው እንዴት ነው?

7. በትምህርታችን ውስጥ በቀረበው አስተዋፅዖ መሠረት በዮሐንስ ወንጌል ውስጥ “የኢየሱስ የአደባባይ አገልግሎት” ተብሎ የተሰየመው ክፍል አብዛኞቹ ክፍሎች የተከፋፈሉት እንዴት ነው?

8. አሳልፎ የመስጠት በዓልን ዳራና ያለውን ወሳኝ ሚና አብራሩ።?

9. የአንቶኪዎስ ኤፒፋኔስን ታሪካዊ ወሳኝ ሚና አብራሩ። ለአይሁድ ወሳኝ የነበረው ለምንድን ነው? "ኤፒፋኔስ" ተብሎ ለምን ተጠራ?

10. በትምህርቱ መሠረት፣ ኢየሱስ የደቀመዛሙርቱን እግር ሲያጥብ ያስቀመጠው ተምሳሊት ምንድን ነው?

11. በትምህርቱ መሠረት፣ የዮሐንስ ትረካ ጡዘቱ ምንድን ነው?

12. ከሚከተሉት የመጽሐፍ ቅዱስ ምንባቦች ይዘት ጋር በሚገባ ስለመተዋወቃችሁ እርግጠኛ ሁኑ:

 ዮሐንስ 1:10-14

 ዮሐንስ 15:1-5

 ዮሐንስ 14:26

 ዮሐንስ 17

**ከ 1:20:55 – 2:03:46 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

III. ዋና መሪ ሃሳቦች

 ሀ. ማመን

 ለ. ክርስቶስ

 ሐ. የእግዚአብሔር ልጅ

 መ. ሕይወት

ማጠቃለያ

**የክለሳ ጥያቄዎች**

1. በትምህርታችን መሠረት፣ የዮሐንስ ወንጌል አራት ዋና መሪ ሃሳቦች እነማን ናቸው?

2. ዮሐንስ 106 ጊዜ የጠቀሰውና ሌሎቹ ወንጌላት ግን 34 ጊዜ ብቻ የጠቀሱት ቃል አለ። ያ ቃል ምንድን ነው?

3. የመገናኛው ድንኳን እና የመቅደሱ ወሳኝነት ምንድን ነው?

4. የመገናኛው ድንኳን እና መቅደሱ የኤደን ገነት ማስታወሻ እንዴት ሊሆኑ እንደሚችሉ አብራሩ።

5. ኢየሱስ የመገናኛውን ድንኳን እና የመቅደሱን ትርጓሜ የፈጸመው በምን መንገድ ነው?

6. ኢየሱስ የፋሲካን፣ የመገናኛውን ድንኳን በዓል እና ራስን አሳልፎ የመስጠትን በዓል ዓላማዎች እንዴት እንደፈጸመ አብራሩ።

7. ኢየሱስ ስለ ራሱ ሲጠቅስ በዮሐንስ ወንጌል ውስጥ 24 ጊዜ የጠቀሰው ሐረግ ምንድን ነው? አይሁድ እርሱን ሊገድሉት እንዲፈልጉ ምክንያት የሆነው እንዴት ነው?

8. በዮሐንስ ወንጌል ውስጥ አገልግሎት ላይ በዋለበት አግባብ፣ “የዘላለም ሕይወት” የሚለውን ቃል ትርጉም አብራሩ።